Seehof BE

Seehof (en la franca lingvo: Elay ) estis ĝis la 31-a de decembro 2009 komunumo de la distrikto Moutier kaj ekde la 1-a de januaro 2010 komunumo de la administra distrikto Berna Ĵuraso en Kantono Berno, Svislando. Ĝi havis 69 loĝantojn je la 31-a de decembro 2010.

 Geografio 
La komunumo Seehof, situas el la supra parto de la valo de la rojo Gabiare en la Berna Ĵuraso, 11 kilometrojn oriente de la urbeto Moutier.Fonto: Reta mapo 1:20000 de Swisstopo

La teritorio de la komunumo etendiĝas sur areo de 8,42 km², de kiuj 64% estas kovritaj de arbaro, 32% servas por agrikulturo kaj 3% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Schelten limas en nordo al Vermes (JU), en nordnordoriento en unu punkto al Schelten, en nordoriento al Aedermannsdorf (SO), en oriento al Herbetswil (SO), en sudoriento al eksklavo de Gänsbrunnen, en sudo en unu punkto al Welschenrohr, en sudokcidento al Gänsbrunnen, kaj en okcidento al Corcelles.

 Trafiko 
Seehof situas komplete flanke de la gravaj trafikvojoj kaj estas unu el la plej malfacile atingeblaj komunumoj de la tuta Svisa Ĵuraso. Nur mallarĝa vojo de Vermes kondukas al Seehof. Seehof ne disponas pri konekto al la publika transportreto.

 Lingvoj 
La oficiala lingvo de la komunumo estas la germana. Laŭ la popolnombrado de la jaro 2000 91,9% de la loĝantaro parolis la germanan, dum 8,9% parolis la francan.

 Historio 
La unua dokumenta mencio de Seehof datiĝas el la jaro 1540 kiel Seehoft. Ĝis la franca revolucio Schelten apartenis al la Priorejo Moutier-Grandval sub la regado de la Princepiskoplando Bazelo.Fonto: François Wisard: Schelten en Historia Leksikono de Svislando (2011-11-21)

De 1793 ĝis 1797 Schelten apartenis al la Respubliko Moutier, tiam estis integrita al la Franca Departemento Mont-Terrible kaj ek de 1800 al la departemento Haut-Rhin. En la jaro 1815 ĝi per la Viena Kongreso estis atribuita al Kantono Berno.Fonto: Stéphanie Lachat: Priorejo Moutier-Grandval''' en Historia Leksikono de Svislando'' (2009-11-17) En 1816 Schelten fariĝis parto de la berna distrikto Moutier. En la 1970-aj jaroj la distrikto Moutier dufoje voĉdonis kontraŭ la integriĝo al la nova Kantono Ĵuraso kaj Schelten tial restis parto de Kantono Berno.Fonto: Stéphanie Lachat: Moutier (distrikto) en Historia Leksikono de Svislando (2008-05-21)

 Notoj kaj referencoj 


 Eksteraj ligiloj